C 493/50
FI
Euroopan unionin virallinen lehti
27.12.2022
Tiistai 7. kesäkuuta 2022
H. ottaa huomioon, että saarten fyysinen eristyneisyys ja niiden etäisyys mantereesta luovat lisärajoitteita, jotka koskevat erityisesti työmarkkinoita, kestäviä liikenneyhteyksiä ja liikkuvuutta, raaka-aineiden ja kulutushyödykkeiden tuontia, saarten tuotteiden pääsyä naapurimaiden ulkomaisille markkinoille, koulutusta, terveydenhuoltoa, taloudellista toimintaa, veden saantia ja sanitaatiota, energianhankintaa sekä jätehuoltolaitoksia; katsoo, että tämä maantieteellinen eristyneisyys vaikeuttaa merkittävästi näiden alueiden vihreää siirtymää kohti ilmastoneutraalia taloutta;
I.
katsoo, että kestävän kilpailukyvyn, sosiaalisen oikeudenmukaisuuden ja selviytymiskyvyn kannalta on ratkaisevan tärkeää, että kaikilla ihmisillä, myös harvaan asutuilla ja väestökadosta kärsineillä maaseutualueilla ja syrjäisillä alueilla ja saarilla asuvilla ihmisillä, on yhtäläinen pääsy laadukkaaseen ja osallistavaan koulutukseen, täydennys- ja uudelleenkoulutukseen sekä mahdollisuus saada tietoa osaamisresursseista, neuvonnasta, koulutuksesta ja ammatilli­ sesta koulutuksesta;
J.
ottaa huomioon, että Euroopan unionista tehdyn sopimuksen 349 artiklan mukaisesti EU toteuttaa syrjäisimmillä alueilla, joista valtaosa on saaria, erityistoimenpiteitä, joiden tarkoituksena on vahvistaa EU:n yhteisen politiikan soveltamisedellytykset kyseisillä alueilla erityisesti tulli- ja kauppapolitiikan, veropolitiikan, vapaa-alueiden, maatalousja kalastuspolitiikan, raaka-aineiden ja keskeisten kulutustavaroiden toimitusedellytysten, valtiontukien sekä rakennerahastojen tuen saamisen ja laaja-alaisiin unionin ohjelmiin pääsyn edellytysten osalta; ottaa huomioon, että kaikilla näillä aloilla toteutettavilla erityistoimilla vahvistetaan taloudellista, sosiaalista ja alueellista yhteenkuuluvuutta EU:ssa;
K. ottaa huomioon, että covid-19-pandemian aikana kausityöntekijöillä ja lähetetyillä työntekijöillä ei usein ollut perusterveydenhuoltoa, kunnollista majoitusta tai henkilönsuojaimia eivätkä he saaneet riittävästi tietoa; toteaa, että usein he jäivät joko kokonaan ilman vastaanottavan jäsenvaltion sosiaalista suojelua, kuten sairauspäivärahaa ja lyhytaikaisesta työttömyydestä maksettavaa korvausta, tai saivat sitä vain riittämättömästi; ottaa huomioon, että työntekijöiden liikkuvuus on erittäin riippuvaista käytettävissä olevista liikennevälineistä ja että vaikutukset kohdistuvat erityisesti saarilta ja unionin syrjäisimmiltä alueilta tuleviin työntekijöihin;
L. ottaa huomioon, että unionin saarialueisiin kohdistuvat covid-19-kriisin yhteiskunnalliset ja taloudelliset sekä ympäristöön ja kulttuuriin liittyvät pitkän aikavälin seuraukset ovat erityisen huolestuttavia ja että Euroopan elpymisen olisi katettava myös saaret eikä se saa synnyttää uutta alueellista eriarvoisuutta; panee merkille, että covid-19-kriisi on osoittanut saarten talouksien erittäin suuren haavoittuvuuden tällaisissa tilanteissa;
M. ottaa huomioon, että covid-19-kriisi on pahentanut huomattavasti saarten usein korkeaa työttömyysastetta, joka on tavallisesti korkeampi kuin mantereella, ja vaikuttanut erityisesti nuoriin;
N. ottaa huomioon, että saaret ja syrjäisimmät alueet ovat ilmastonmuutoksen eturintamassa ja kärsivät merenpinnan noususta ja rannikoiden eroosiosta, merten ja valtamerten lämpenemisestä ja happamoitumisesta sekä luonnonka­ tastrofien, kuten hirmumyrskyjen, tulivuorenpurkausten, metsäpalojen ja myrskyjen, tulvien, kuivuuden ja aavikoitumisongelmien lisääntymisestä, joilla voi olla kielteisiä vaikutuksia maatalouteen ja elintarvikehuoltoon ja jotka voivat aiheuttaa monenlaisia taloudellisia, sosiaalisia ja ympäristövahinkoja; ottaa huomioon, että ne voivat toimia erinomaisina laboratorioina erilaisille ekologisen siirtymän prosesseille ja että monet niistä pyrkivät energiaomava­ raisuuteen uusiutuvien energialähteiden avulla;
O. katsoo, että saarilla on useita etuja, joita on hyödynnettävä paremmin;
P. ottaa huomioon saarten ekosysteemien ja biodiversiteetin poikkeuksellisen monimuotoisuuden; katsoo, että ilmastonmuutoksen vaikutukset uhkaavat erityisesti saarten ekosysteemejä ja että näitä ekosysteemejä on suojeltava;
Q. ottaa huomioon, että monilla saarilla sisämaa-alueet ovat jääneet rannikkoalueista jälkeen talouskehityksessä ja palvelujen saatavuudessa;